PET/CT-SKANNING

Af kroppen med FDG (Fluor-Deoxy-Glukose)

**CPR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**US. Dato/kl.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Hvor? Stråleterapien (ved blodprøvetagningen), stueetagen, Aalborg Universitetshospital, afsnit syd**

# Er der nogen forberedelse?

* Du skal være fastende i 6 timer før undersøgelsen. Du må gerne drikke postevand, mens du faster.
* Du skal undgå fysisk anstrengelse på undersøgelsesdagen.
* Vi anbefaler, at du drikker 1 liter vand dagen før undersøgelsen og 1 liter vand efter undersøgelsen.
* Du må gerne tage din vanlige medicin, medmindre det er beroligende. Medtag i stedet medicinen og aftal nærmere med personalet.
* Hvis du har diabetes, er gravid eller ammer, bedes du kontakte afdelingen inden undersøgelsen på tlf. 99 32 35 44.

# Hvordan foregår undersøgelsen?

* Undersøgelsen starter med, at du får ca. ¼ liter vand, som skal drikkes i løbet af 20-25 minutter.
* Herefter får du en indsprøjtning med en lille mængde radioaktivt sukker i en blodåre i armen. Efter indsprøjtningen skal du hvile i ca. en halv time.
* Det er vigtigt, at du i hviletiden slapper af og hverken taler eller bevæger dig.
* Efter hviletiden får du igen ca. ¼ liter vand, som skal drikkes i løbet af 20-25 minutter.
* Selve skanningen består af tre skanninger. Et hurtigt oversigtsbillede, derefter den egentlige CT-skanning, med eventuel indsprøjtning af kontraststof, og til sidst foretager vi PET-skanningen.
* Det hele foregår i den samme skanner, og skanningerne varer i alt ca. 20 minutter. Det er meget vigtigt, at du ligger helt stille under hele proceduren.

# Er der noget ubehag?

* Du får et stik i armen. Ubehaget er, som når man får taget en blodprøve.
* Der er ingen bivirkninger i forbindelse med den lille mængde radioaktive sukker.
* Eventuel indsprøjtning af kontraststof umiddelbart før CT-skanningen kan give varmefornemmelse, vandladningstrang og metalsmag i munden. Dette forsvinder hurtigt.
* Efter undersøgelsen anbefaler vi, at du drikker rigeligt og lader vandet ofte.

# Hvor længe varer undersøgelsen?

 Undersøgelsen varer ca. 2–3 timer.

# Hvad kan undersøgelsen vise?

* CT-skanningen viser kroppen og organernes nøjagtige placering.
* PET-skanningen viser, hvordan det radioaktive sukker har fordelt sig i kroppens celler. Det er især celler med højt stofskifte, der optager sukkeret, bl.a. kræftceller.
* Ved at kombinere de to skanninger kan man se områder med celler med højt stofskifte, samt hvor de er placeret i kroppen.

# Svar på undersøgelsen?

* Du vil få svar på undersøgelsen af den læge/afdeling, der har henvist dig.